לינדה בלינגהאם

לינדה בלינגהאם, OBE (באנגלית: Lynda Bellingham; נולדה בשם מרדית' לי יוז; 31 במאי 1948 - 19 באוקטובר 2014) הייתה שחקנית, שדרנית וסופרת אנגלייה ילידת קנדה. בשנים 1983 עד 1999 כיכבה בסדרת פרסומות טלוויזיה בשם "משפחת אוקסו" עבור חברת המזון Oxo . היא ידועה מהופעותיה בסדרת הדרמה "כל היצורים גדולים כקטנים" ובסדרות הקומיות "Second Thoughts" ו-"Faith in the Future". מ-2007 ועד 2011 הייתה פאנליסטית בתוכנית האירוח "Loose Women".

ביוגרפיה
בלינגהאם נולדה במונטריאול לאם חד הורית, מרג'ורי יוז בונד (1917–2012), ונמסרה לאימוץ כשהייתה בת ארבעה חודשים כי נולדה מחוץ לנישואים. הוריה המאמצים היו דונלד ורות בלינגהאם שגרו באסטון אבוטס במחוז בקינגהאמשייר באנגליה. בלינגהאם למדה בבית הספר התיכון איילסברי, ואחר כך למדה משחק ב-"Central School of Speech and Drama".

קולנוע וטלוויזיה
הופעת הבכורה של בלינגהאם בטלוויזיה הייתה בתפקיד אחות ב-"General Hospital", אופרת הסבון של ITV משנות השבעים של המאה העשרים. בין תפקידיה הראשונים בקולנוע היו בסרט "Confessions of a Driving Instructor" (מ-1976), "סוויני!" (1977), "Stand Up, Virgin Soldiers" (מ-1977) ו-"Riding High" עם אדי קיד. עוד שיחקה בסרט הקומדיה הקצר "The Waterloo Bridge Handicap" (מ-1978) לצדו של לאונרד רוזיטר.

תפקידים בולטים נוספים שלה היו בדמות הלן הריוט בדרמה "כל היצורים גדולים כקטנים" מאת ג'יימס הריוט (היא החליפה את קרול דרינקווטר בתפקיד זה), ובקומדיית המצבים "Second Thoughts" וסדרת ההמשך שלה "Faith in the Future".

ב-1986 שיחקה בלינגהאם בתפקיד האינקוויזיטור במיני-סדרה "The Trial of a Time Lord" מתוך סדרת המדע בדיוני "דוקטור הו". היא גילמה שוב את דמות האינקוויזיטור בדרמת האודיו "גאליפריי" של חברת Big Finish Productions ובתסכית דרמה בשם "Trial of the Valeyard". ב-1998 כיכבה בתפקיד אמילי מרלו בסרט "The Scarlet Tunic", ובשנה שלאחר מכן השתתפה בתפקיד אלכסנדרה, נסיכת הסן בסדרה "The Romanovs: An Imperial Family" מאת גלב פנפילוב .

בשנים 2000 עד 2003 שיחקה בלינגהאם בתפקיד פולין פרנל בסדרה "At Home with the Braithwaites" לצדה של אמנדה רדמן ולצדו של פיטר דייוויסון שהופיע יחד איתה בסדרה "כל היצורים גדולים כקטנים". ב-2004 הופיעה במשך חודשים אחדים בסדרה "The Bill" בתפקיד איירין רדפורד, וגם שיחקה בתפקיד מרלין בסרט "Devil's Gate". היא שיחקה בקומדיה "בונקרס" של רשת ITV בתפקיד גברת וודלו עקרת בית בפרברים המפתה את בן השכנים בן העשרה להיות הג'יגולו שלה. עוד באותה שנה השתתפה בתפקיד אורח בפרק בסדרה "מרק אהבה" ובפרק בסדרה "רובין הוד".

פרסומות טלוויזיה
החל מ-1983 שיחקה בלינגהאם בתפקיד הדמות המרכזית בסדרה ארוכת שנים של פרסומות טלוויזיה בשם "משפחת אוקסו". היא גילמה את דמות האם המאחדת את המשפחה על ידי בישול ארוחות ממוצרים של חברת "Oxo". לרוב המשפחה נראתה יושבת מסביב לשולחן כשמגישים את הרוטב של Oxo. במהלך שנות השמונים והתשעים של המאה העשרים, התבגרו בני המשפחה. ב-1999 הסתיים קמפיין הפרסומות כשהמשפחה עזבה את הבית.

הנחיה בטלוויזיה
ב-2007 הצטרפה בלינגהאם לתוכנית האירוח "Loose Women" והמשיכה להופיע כחברת צוות בתוכנית עד 2011.

ב-17 בדצמבר 2010 הייתה בלינגהאם מנחה אורחת של התוכנית "לורן" ברשת ITV.

ב-2013 הגישה בלינגהאם תוכנית בישול משלה בשם "My Tasty Travels". ב-2013 הגישה את התוכנית "Country House Sunday".

Strictly Come Dancing
ב-2009 הייתה בלינגהאם אחת המתחרות בעונה השביעית של תוכנית הריקודים "Strictly Come Dancing". היא הייתה בת זוגו של הרקדן דארן בנט . בשבוע הרביעי היא הודחה מהתחרות על ידי השופטים.

הופעות נוספות
ב-1993 הופתעה בלינגהאם בסט הצילומים של הסדרה "Second Thoughts" על ידי מייקל אספל שארח אותה בתוכנית "אלה הם חייך".

ב-2011 שיחקה בלינגהאם בסרט קצר בשם "Too Close for Comfort" בו הופיעה בתפקיד האם של מייקל פלוסו, שהוא בנה. ב-2014 חזרו השניים ושיחקו באותם תפקידים בסדרת רשת באותו שם. כשיקוף של החיים האמיתיים גם הדמות שגילמה חלתה בסרטן.

בשנות השישים של המאה העשרים הופיעה בלינגהאם פעמיים בפסטיבל שייקספיר הפתוח בפנדלי .

באוקטובר 2007 שיחקה בלינגהאם במחזה "Vincent River" באולפני טרפלגר בלונדון, וזכתה לשבחי הביקורת על הופעתה.

מספטמבר 2008 עד יולי 2009 שיחקה בלינגהאם בתפקיד כריס הרפר בגרסה הבימתית של הסרט "נערות לוח השנה" בסיבוב הופעות ובתיאטרון נואל קאוורד שבווסט אנד. היא יצאה לסיבובי הופעות נוספים בשנים 2010, 2011 ו-2012.

בתקופת חג המולד והשנה החדשה של 2011 / 2012 שיחקה בלינגהאם בתפקיד הפיה הטובה במחזה "סינדרלה" בהיפודרום בברמינגהאם. היא הופיעה שוב באותו תפקיד בתיאטרון אלהמברה שבברדפורד בעונת חג המולד 2012 / 2013.

כתיבה
ב-2010 פרסמה בלינגהאם את ספרה "Lost and Found" סיפור חייה והקריירה שלה. היא קראה את הספר בערבי קריאה פרטיים ברחבי המדינה.

ב-2014, שבועות אחדים לפני מותה, הוציאה לאור את האוטוביוגרפיה שלה "There's Something I'm Dying to Tell You".

חיים אישיים
בלינגהאם הייתה נשואה שלוש פעמים. ב-1975 התחתנה עם המפיק גרג סמית'. מ-1981 עד 1996 הייתה נשואה לנוציו פלוזו איתו נולדו לה שני בנים, מייקל ורובי.

ב-31 במאי 2008, ביום הולדתה ה-60, התחתנה עם החבר שלה מייקל פאטמור בכנסיית סנט סטיבן ואלברוק .

ב-2014 הוענק לבלינגהאם תואר קצינת מסדר האימפריה הבריטית (OBE) על פעילות התנדבותית.

ב-16 ביולי 2013 פורסם שבלינגהאם אובחנה כחולה בסרטן המעי הגס. בספטמבר 2014 אישרה בלינגהאם שגרורות הסרטן התפשטו לריאות ולכבד, ושנותרו לה חודשים ספורים לחיות. היא נפטרה בבית חולים בלונדון ב-19 באוקטובר 2014.

הלוויה שלה נערכה בכנסיית סט. ברתולומאו בקרוקרן בהשתתפות בני משפחה וחברים. היא נקברה בבית הקברות קרוקרן טאונסנד.

פילמוגרפיה
 שנה שם שם באנגלית תפקיד הערות 1971 קייט Kate האטי סדרת טלוויזיה (2 פרקים) 1971 A Family at War כריסי סדרת טלוויזיה 1972–1973 General Hospital האחות הילדה פרייס סדרת טלוויזיה 1973 Tell Tarby האחות נורמה סנוקרס סדרת טלוויזיה 1975 היחידה The Sweene ננסי קינג בפרק "Trojan Bus" 1976 Couples ג'ק 1977 Stand Up, Virgin Soldiers ואלרי 1977 Cottage to Let ברברה בפרק "Second Opinion" 1977 The Fuzz פמלה 'פארפקט' פורביס סדרת טלוויזיה 1978 The Pink Medicine Show תפקידים שונים 1979 הייזל Hazell ונסה בפרק "Hazell Gets the Part" 1979 Shoestring ניקולה בפרק "Find the Lady" 1980 המקצוענים The Professionals בטי הופ בפרק "Slush Fund" 1980 מקנזי Mackenzie רות' אייזקס סדרת טלוויזיה 1981 Riding High מיס מוט 1981 Funny Man גוון סדרת טלוויזיה 1982 Angels קאתי סטון סדרת טלוויזיה 1984 The Gentle Touch אליס פרברת'ר סדרת טלוויזיה (2 פרקים) 1986 דוקטור הו Doctor Who האינקוויזיטור בסדרה "The Trial of a Time Lord" 1987 Filthy Rich & Catflap מיז טומקינס סדרת טלוויזיה (פרק אחד) 1987 Screen Two מרי מוריס בפרק "The Vision" 1988–1990 כל היצורים גדולים כקטנים All Creatures Great and Small הלן הריוט 1991–1994 Second Thoughts פיית' גריישוט סדרת טלוויזיה 1993 Jackanory המספרת סדרת טלוויזיה 1994 מרטין צ'זלוויט Martin Chuzzlewit גברת לופין 1995–1998 Faith in the Future פיית' סדרת טלוויזיה 1998 The Scarlet Tunic אמילי מרלו 1998 חדר מיון Casualty סטף ייטס בפרק "Trust" 1999 אל תשבור את ליבי Don't Go Breaking My Heart מקסין 2000 Reach for the Moon פני מרטין 2000 The Romanovs: An Imperial Family הצארית אלכסנדרה פיודורובנה 2001 להעיר את המתים Waking the Dead מרי מנטל בפרק "A Simple Sacrifice" 2001 עוקץ בדרכים Bodywork פופי פילדס 2001 My Uncle Silas גברת גדסבי מיני-סדרה 2002 Happy Together תרזה סרט טלוויזיה 2000–2003 At Home with the Braithwaites פולין פרנל סדרת טלוויזיה 2003 הנס כריסטיאן אנדרסן Hans Christian Andersen: My Life as a Fairy Tale בעלת בית סרט טלוויזיה 2003 Devil's Gate מרלן 2004 רציחות במידסומר Midsomer Murders ג'יין וילוז בפרק "The Fisher King" 2004 דיאל ופסקו Dalziel and Pascoe ג'ס פיטמן בפרק "Great Escapes" 2004 Monkey Trousers תפקידים שונים סרט טלוויזיה 2004 The Bill איירין רדפורד סדרת טלוויזיה 2004 Odd Socks מגדלנה 2005 Murder in Suburbia מילי גודמן בפרק "The Wedding" 2005 Rug אגנס סרט קצר 2006 הולבי סיטי Holby City קייטלין לוקאס בפרק "Brother's Keeper" 2007 Bonkers גברת וודלו סדרת טלוויזיה 2007 תחבולות חדשות New Tricks קארן הרדוויק 2007 רובין הוד Robin Hood המלכה אלינור 2008 Re-extinct מארג' פרשס סרט טלוויזיה 2008 מרק אהבה Love Soup מטילדה בפרק  2009 Jam גברת לינץ' סרט קצר 2009 Mister Eleven שירלי מיני-סדרה 2014 Too Close for Comfort אמא מיני-סדרה

לקריאה נוספת
 Lynda Bellingham, Lost and Found: My Story (Ebury Press, 2010) 
 Lynda Bellingham, Tell Me Tomorrow (Simon & Schuster Ltd, 2014) 
 Lynda Bellingham, There's Something I've Been Dying to Tell You (Coronet, 2014) 

קישורים חיצוניים





הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מתחרי רוקדים עם כוכבים (בריטניה)
קטגוריה:קצינים במסדר האימפריה הבריטית
קטגוריה:מהגרות מקנדה לממלכה המאוחדת
קטגוריה:בריטיות שנולדו ב-1948
קטגוריה:בריטים שנולדו ב-1948
קטגוריה:בריטיות שנפטרו ב-2014
קטגוריה:בריטים שנפטרו ב-2014